SORKON เตรียมส่งอาหารขบเคี้ยวบุกกลุ่มปท.มุสลิม ลุ้นได้ใบอนุญาตเครื่องหมาย “ฮาลาล”
SORKON เผยครึ่งปีหลังมีแผนทำตลาดผลิตภัณฑ์อาหารฮาลาล ลุ้นได้ใบอนุญาตเครื่องหมาย “ฮาลาล” ทันตามกำหนด เตรียมส่งออกอาหารขบเคี้ยวบุกกลุ่มประเทศมุสลิมในไตรมาส 4/58
11 ส.ค. 2558

นายเจริญ รุจิราโสภณ กรรมการผู้จัดการใหญ่ บริษัท ส.ขอนแก่นฟู้ดส์ จำกัด (มหาชน) หรือ SORKON เปิดเผยว่า ภาพรวมครึ่งปีหลังบริษัทมีแผนทำตลาดผลิตภัณฑ์อาหารฮาลาล โดยจะเริ่มส่งออกผลิตภัณฑ์ประเภทอาหารขบเคี้ยวที่ผลิตจากซีฟู้ดและเนื้อไก่ในไตรมาส 4/58 ไปยังตลาดตะวันออกกลาง ซึ่งเป็นกลุ่มลูกค้ามุสลิม หากได้รับใบอนุญาตใช้เครื่องหมายฮาลาลทันตามกำหนด
ทั้งนี้ บริษัทได้ขยายไลน์สินค้าสู่ผลิตภัณฑ์อาหารแปรรูปจากเนื้อปลาและเนื้อไก่เพื่อขยายตลาดส่งออกไปยังลูกค้ามุสลิมในกลุ่มประเทศตะวันออกกลาง กลุ่มประเทศอาเซียนและกลุ่มลูกค้าในประเทศจีน เข้ามาช่วยเสริมศักยภาพการทำตลาดทั้งในและต่างประเทศเพิ่มเติม โดยบริษัทเตรียมส่งออกอาหารขบเคี้ยวแบรนด์ “ออง-เทร่” ที่ผลิตจากโรงงานที่ได้เครื่องหมายอาหารฮาลาล ไปจำหน่ายในกลุ่มประเทศมุสลิมในไตรมาส 4 ปีนี้
 